ยังไม่จบ ป้าฟอกไต ถอนแจ้งความ หนุ่มเวรเปล ต้องให้ธนาคารยืนยัน 
ยังถอนไม่ได้ คดีไม่จบ ป้าฟอกไตแจ้งความหนุ่มเวรเปลที่บุรีรัมย์ แม้คู่กรณีจะยินยอม แต่ตำรวจต้องรอหนังสือยืนยันจากธนาคารจึงจะมีผล วอนออกมารับผิดชอบ เผยหลังเกิดเรื่อง แจ้งมาแค่ โอนเงินคืนแล้วนะเวลา 10.00 น. วันที่ 27 เม.ย. น.ส.สุนันท์ หะพินรัมย์ อายุ 54 ปี พร้อม นายธนิต หรือต้น ชาญเดชสิทธิกุล อายุ 34 ปี ชาว อ.ลำปลายมาศ จ.บุรีรัมย์ พนักงานเปลโรงพยาบาลเอกชนแห่งหนึ่ง และน.ส.สุวลักษณ์ ทรงรัมย์ อายุ 30 ปี สองสามีภรรยา เดินทางมาพบ ร.ต.อ. อนุเปรม ทุมนานอก รองสารวัตร (สอบสวน) สภ.เมืองบุรีรัมย์เพื่อขอถอนแจ้งความ หลัง น.ส.สุนันท์ แจ้งความเอาผิดนายธนิต ฐานลักทรัพย์ ระหว่างที่วานให้ไปกดเงินที่ตู้ ATM หน้าโรงพยาบาล แล้วเงินหายจากบัญชีไป 5000 บาท เหตุเกิดเมื่อวันที่ 18 เม.ย.ที่ผ่านมาต่อมา วันที่ 25 เม.ย. ความจริงได้ปรากฏ ทั้งหมดเป็นความผิดพลาดจากระบบของธนาคารไทยพาณิชย์ ที่ตัดยอดบัญชีระหว่างกดเงิน แต่เงินไม่ออกมา ตามคำสั่งทำรายการของคนกดเงิน โดย ร.ต.อ.อนุเปรม ทุมนานอก เจ้าของคดี ได้ชี้แจงว่า ตอนนี้ได้ทำบันทึกรับคำร้องขอถอนแจ้งความพร้อมให้ทั้งสองฝ่ายเซ็นชื่อยินยอม ซึ่งทางพนักงานสอบสวนเองต้องรอให้ทางธนาคารออกหนังสือแจ้งมาให้เรียบร้อยก่อนถึงจะถือว่าสิ้นสุดเรื่อง จบคดีจากนั้น ทั้งสองฝ่าย ได้ทางไปที่ศาลหลักเมืองบุรีรัมย์ เพื่อขอสิ่งศักดิ์สิทธิ์คุ้มครอง ไม่ให้เรื่องแบบนี้เกิดขึ้นอีกในชีวิต และขอให้เรื่องร้ายกลายเป็นดี ได้รับความเจริญรุ่งเรืองต่อไปน.ส.สุนันท์ หะพินรัมย์ กล่าวว่า อยากจะให้ธนาคารเร่งออกหนังสือแจ้งถึงพนักงานสอบสวนโดยเร็ว เพื่อให้คดีสิ้นสุด เพราะเห็นใจผู้ถูกกล่าวหา และอยากให้ทางธนาคารทำหนังสือชี้แจงให้ความกระจ่าง เพื่อคืนความบริสุทธิ์ให้กับต้นและแฟน เพราะที่ผ่านมาได้รับความบอบช้ำจากสังคมตำหนิอย่างหนักด้านนายธนิต หรือต้น ชาญเดชสิทธิกุล และน.ส.สุวลักษณ์ ทรงรัมย์ อายุ 30 ปี แฟนสาว กล่าวว่า ขอบคุณทุกคนที่มีส่วนเกี่ยวข้องและทำให้เรื่องนี้กระจ่าง ขอบคุณชาวบุรีรัมย์ ที่ทราบว่าตนเองพ้นมลทินไม่ได้เป็นคนผิดตามข้อกล่าวหารวมถึงร้านพิซซ่า ที่นำเอาพิซซ่า มามอบให้เป็นกำลังใจถึงโรงพยาบาล ทำให้เกิดแรงบันดาลใจ ที่จะต่อสู้ชีวิตต่อไปส่วนหนึ่งก็อยากให้ธนาคารฯ ออกมารับผิดชอบ ด้วยการชี้แจงและขอโทษกับเหตุการณ์ที่เกิดขึ้น เพราะตั้งแต่ความจริงกระจ่าง ธนาคารได้ติดต่อมาครั้งเดียวว่า โอนเงินคืนแล้วนะ จากนั้นก็เงียบหายไปจนถึงขณะนี้
ยังถอนไม่ได้ คดีไม่จบ ป้าฟอกไตแจ้งความหนุ่มเวรเปลที่บุรีรัมย์ แม้คู่กรณีจะยินยอม แต่ตำรวจต้องรอหนังสือยืนยันจากธนาคารจึงจะมีผล วอนออกมารับผิดชอบ เผยหลังเกิดเรื่อง แจ้งมาแค่ โอนเงินคืนแล้ว
กดเงินป้า,ลักกดเอทีเอ็ม,กดเอทีเอ็มไม่เป็น,ธนาคาร,ข่าวทั่วไป